Увосень дубровы не сціхаюць ад проста ашалелых соек, якія нарыхтоўваюць жалуды сабе на зіму. А яшчэ жалудамі харчуюцца дзікі, мышы, вавёркі, арэшнікавыя соні… Дык хіба пацярпелыя матэрыяльна беларусы горшыя за грызуноў і кабаноў, каб ігнараваць дармавы прадукт пад нагамі? Тым больш касмічны палёт цэнаў сам падштурховае да эксперыменту над сабою ды ўласным арганізмам!